Васильев Александр Григорьевич

Александр Георгиевич Васильев — чăваш кĕвĕçи. 1948 çулхи кăрлач уйăхĕн 9-мĕшĕнче Чăваш Республикин Тăвай районĕнчи Тăрмăш ялĕнче çуралнă, çавăнтах 8 класс вĕренсе тухнă.

 Кун-çулĕ 
Александр Григорьевич çамрăклах купăспа вылянă, кайран — баянпа.

1963-1967 çулсенче Шупашкарти музыка училищин теори уйрăмĕнче В. А. Ходяшев патĕнче вĕреннĕ. 

1967-1972 çулсенче Мускаври Гнесинсен ячĕллĕ Музыкăпа педагогика институчĕн композици класĕнче вĕреннĕ. 

1982-2001 çулсенче — Чăваш Енĕн кĕвĕçĕсен пĕрлĕхĕн правлени пуçлăхĕ.

 Ӗçĕсем 
Кĕвĕçĕн чи пысăк ĕçĕ — Ç. Элкерĕн «Под гнетом» поэми тăрăх (либретто — Г. Краснов) çырнă 3 пайлă «Чакка» опера. Ăна институтра Г. И. Литинский класĕнче çырнă. Оперăри ĕçсем Пугачев пăлхавне пуcарнă хыççăн чăваш ялĕнче пулса иртеççĕ. Чакка — хресченсен ертӳçи.
Паллă ĕçĕсем шутне çавăн пекех икĕ сюита — «Жаворонок», «Весенние хороводы» кантата — анатри чăвашсен кĕвĕ фольклорĕпе, «Бабье лето» тата «Поклонение Земле и Предкам» хор концерчĕсем, т.ыт. кĕреççĕ. 

Мускавра «Хоры без сопровождения» ятлă ун ĕçĕсен пуххине пичетленĕ (1990).

 Симфониллĕ ĕçсенчен паллисем 
 «Праздничная увертюра» (халăх йăлисем тăрăх, 1974);
 «Токката» (1974);
 «Приношение Федору Павлову» (кĕвĕç 100 çул тултарнă май çырнă, 1992).

Чысĕсем
 Чăваш Енĕн ӳнер тава тивĕçлĕ ĕçченĕ (1981),
Çеçпĕл Мишши ячĕллĕ преми лауреачĕ («Весенние хороводы» хор кантатишĕн, 1982),
 Пĕтĕм Раççейри çамрăк кĕвĕçĕсен курав-конкурсăн лауреачĕ (Иккĕмĕш струнăллă квартетшĕн, 1969).
 Чăваш Енĕн Патшалăх премийĕ (1997, «Поклонение Земле и Предкам» ятлă хорпа солист валли çырнă концертшăн).

Категори:Чăваш кĕвĕçисем
Категори:Чăваш Ен паллă çыннисем